เรื่องร้องเรียน (ความสะอาด,เสนอแนะ,ร้องเรียน,น้ำท่วม) วันที่ 2023-04-10 01:58:02 — แขวงราษฎร์บูรณะ เขตราษฎร์บูรณะ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660014460
ขอให้พิจารณายกเลิกการกั้นพื้นที่เพื่อใช้เป็นจุดทิ้งขยะมูลฝอย บริเวณด้านข้างตึก P การเคหะสุขสวัสดิ์ 5 ซอย 38 แขวงบางปะกอก เขตราษฎร์บูรณะ กรุงเทพมหานคร เนื่องจากผู้ร้องแจ้งว่าพื้นที่ด้านข้างตึก P เป็นพื้นที่ของมุมตึก อดีตผู้จัดการนิติบุคคล มีการกั้นพื้นที่ติดผนังอาคารเป็นคอกขึ้นมาเพื่อใช้เป็นจุดทิ้งขยะมูลฝอย มาเป็นระยะเวลาประมาณ 2-3 ปี เพราะเดิมบริเวณดังกล่าวไม่มีผู้พักอาศัย ต่อมาผู้ร้องได้เข้าพักอาศัยในภายหลัง ซึ่งการกำหนดจุดทิ้งขยะบริเวณดังกล่าวใกล้กับที่พักอาศัยของผู้ร้อง ทำให้ขยะส่งกลิ่นเหม็นรบกวน มีน้ำขยะ และการทิ้งขยะฯ เกิดความสกปรก ทำให้มีสัตว์ซึ่งเป็นพาหะของเชื้อโรค เช่น แมลงสาบ หนู เป็นต้น รวมทั้งทิ้งขยะเกลื่อนกลาด มีการทิ้งขยะชิ้นใหญ่ เช่น โซฟาเก่าๆมาทิ้ง เป็นต้น มาวางด้านข้าง ทำให้ทำลายทัศนียภาพเกิดความไม่สบายใจ ส่งผลให้ได้รับความเดือดร้อนอย่างมาก เบื้องต้นแจ้งเรื่องไปยังสำนักงานเขตราษฎร์บูรณะแล้ว เจ้าหน้าที่ได้แนะนำให้มีการประสานงานฝ่ายโยธาเพราะพื้นที่เป็นพื้นที่มุมอาคารที่ผู้ซื้อสามารถใช้ประโยชน์ได้ แต่กลับนำมากั้นเป็นจุดทิ้งขยะฯ แต่ผู้ร้องมิได้ดำเนินการเพราะเห็นว่าทางสำนักงานเขตฯ ควรมีการประสานงานให้ได้ และแจ้งว่าเคยมีเจ้าหน้าที่สำนักงานเขตฯ ลงพื้นที่ ซึ่งทางนิติบุคคลฯ ได้ดำเนินการเจาะรูเพื่อระบายน้ำขยะออก แต่ผู้ร้องเห็นว่าไม่สามารถแก้ไขปัญหาเรื่องขยะได้ และมิได้แก้ไขปัญหาที่ต้นเหตุ จึงเห็นว่าควรมีการพิจารณายกเลิกการกั้นพื้นที่บริเวณดังกล่าว และกำหนดให้มีการนำขยะไปทิ้งที่ปล่องขยะที่อยู่ด้านข้างตามที่กำหนดที่มีอยู่แล้ว (ผู้ร้องประสงค์ให้ปกปิดชื่อ และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata